बच्चों की तरफ अभिभावक ध्यान दें : रोहताश शर्मा
फरीदाबाद |बच्चों का भविष्य संवारने में अध्यापकों के साथ अभिभावकों की अहम भूमिका होती है, इसलिए अभिभावकों को भी बच्चों की तरफ ध्यान देना चाहिए। यह बात ग्रेटर फरीदाबाद के गांव मंझावली में एक स्कूल के शुभारंभ अवसर पर बतौर मुख्य अतिथि राजस्थान सरकार के कैबिनेट मंत्री रोहताश कुमार शर्मा ने कही। इस दौरान विशिष्ट अतिथि के रूप में वरिष्ठ भाजपा नेता राजेश नागर मौजूद रहे।
कैबिनेट मंत्री शर्मा ने कहा कि शिक्षा वह चीज है जिससे हम अपने भविष्य को संवार सकते हैं और अपना मुकाम हासिल कर सकते हैं। उन्होंने कहा कि हर बच्चे को ईमानदारी से शिक्षा हासिल करनी चाहिए। भाजपा नेता नागर ने कहा कि शिक्षा के बिना मानव जीवन अधूरा है। इसे ग्रहण करते समय पूरी ईमानदारी बरतें, तभी आप एक सफल इंसान बन सकते हैं।
hin_Deva hin_Deva hin_Deva